เมื่อก่อนกินร้าน Miyatake ที่สาขา Isetan อยู่เรื่อยๆ แต่สาขานั้นปิดไปนานแล้ว เหลือแค่สาขานี้สาขาเดียวแล้วตอนนี้ ร้านอยู่ใน Gourmet Market ของ EmQuartier ชื่อร้านก็เป็น Gold Miyatake

นอกจากปลาแล้วก็มีสเต็กเนื้อญี่ปุ่นด้วย น่ากินหลายเมนูดีครับ

- Engawa เป็นอย่างนึงที่เป็นจุดเด่นของร้าน MIyatake เพราะเค้าจะหมักมาก่อน อร่อยกว่าที่อื่นที่เคยกินอย่างชัดเจน

- Toro Chirashi Don (800.-) ปกติจะสั่งเมนูนี้ประจำ แต่เทียบกับสาขาอื่นเมื่อก่อนแล้วค่อนข้างไม่ประทับใจ ทั้งคุณภาพปลาและการตกแต่งที่สู้เมื่อก่อนไม่ได้เลย (ยิ่งเปิดรูปไปดูเทียบกับที่เคยกินแล้วยิ่งชัดครับ)

- Hokke Set มื้อนี้จ่ายไป 320 บาท ค่าปลา 220 บาท ค่าทำ 100 บาท พนักงานบอกว่าปกติ 200 บาทแต่ครั้งนี้พิเศษให้เหลือ 100 บาท (ผมไม่แน่ใจว่าเพราะว่าพนักงานบอกราคาผมผิดในทีแรกรึเปล่า เลยไม่กล้าเปลี่ยนราคา) ได้ปลาตัวใหญ่ เนื้ออร่อย พร้อมสลัดและซุปมิโสะที่ค่อนข้างมีรสชาติ

ข้อดีคือ ราคาในเมนูคือไม่มี ++ อีกแล้ว

เวลาจ่ายเงินอาจจะต้องรอนิดนึงเพราะพนักงานต้องเอาไปจ่ายที่แคชเชียร์ของ Gourmet Market ให้ แต่ข้อดีคือสะสมคะแนน M Card ได้

ถ้าถามว่าชอบร้านนี้มั้ย คงต้องตอบว่าไม่ชอบเท่าเมื่อก่อนแล้วเพราะเดี๋ยวนี้มีร้านซูชิเกิดใหม่เยอะมาก แล้วก็เหมือนยกระดับมาตรฐานขึ้นมากันพอสมควร ร้านนี้เลยไม่ได้โดดเด่นด้านไหนเป็นพิเศษแล้วเมื่อเทียบกับเมื่อก่อน